Poimenovanje blaga Uvrstitev (oznaka KN) Utemeljitev

(1) (2) (3)

1. Ročni, pregibni aparat z baterijskim napajanjem, z dimenzijami celotnega aparata približno 8,7 cm (D) × 5,4 cm (Š) × 1,8 cm (G) v istem ohišju s: — črkovno-številčno tipkovnico, ki se uporablja pri mobilnih telefonih, — barvnim prikazovalnikom s tekočimi kristali (LCD) z diagonalno izmero zaslona približno 5 cm (2 palca), — drugim pravokotnim barvnim prikazovalnikom s tekočimi kristali (LCD) z diagonalno izmero zaslona 2 cm (0,8 palca), — digitalni fotoaparat z 2 milijonoma slikovnih pik s funkcijo digitalnega zooma, — režo za polprevodniške pomnilniške kartice s trajnim pomnjenjem, ki ne presegajo 4 GB, in — vhodom USB (Universal Serial Bus) za polnjenje baterije, za izmenjavo podatkov in priključitev zunanjih ušesnih slušalk. Aparat sestavljajo: — mikroprocesor, — mikrofon in zvočnik, — vgrajeni pomnilnik 128 MB in — televizijski sprejemnik vrste DVB-T. Aparat ima vgrajeni operacijski sistem za mobilno telefonijo preko celičnega omrežja, ki se lahko aktivira z vstavitvijo kartice SIM v aparat. Funkcije aparata: — mobilna telefonska komunikacija preko celičnega omrežja, — brezžični prenos in sprejem slik ali drugih podatkov (kot je sistem kratkih sporočil (SMS – Short Message Service), multimedijski sporočilni sistem (MMS – Multimedia Messaging Service), e-pošta itd.), — snemanje in reprodukcija zvoka ter fotografij in video posnetkov ter — sprejem televizijskih signalov (DVB-T). Aparat deluje tudi z uporabo drugih brezžičnih komunikacijskih protokolov, kot je „Bluetooth“. 8517 12 00 Uvrstitev je določena s splošnimi pravili 1 in 6 za razlago kombinirane nomenklature, opombo 3 k oddelku XVI in besedilom oznak KN 8517 in 8517 12 00. Aparat je sestavljena naprava, ki sestoji iz različnih komponent. Glede na to, da je aparat zasnovan tako, da je opremljen s SIM (Subscriber Identity Module) in, da kadar je opremljen z aktiviranim SIM, ima funkcija mobilne telefonije prednost pred vsemi drugimi funkcijami aparata (zlasti vhodni klici imajo prednost pred vsemi drugimi funkcijami, ki se uporabljajo), se za glavno funkcijo aparata v smislu opombe 3 k oddelku XVI šteje mobilna telefonska komunikacija preko celičnega omrežja iz tarifne številke 8517 (tarifna podštevilka 8517 12 00). Aparat je zato treba uvrstiti pod tarifno podštevilko 8517 12 00 kot telefon za mobilno telefonijo glede na komponento, ki opravlja glavno funkcijo aparata.

2. Ročni, pregibni aparat z baterijskim napajanjem, z dimenzijami celotnega aparata približno 10,9 cm (D) × 5,9 cm (Š) × 1,9 cm (G) v istem ohišju z: — barvnim prikazovalnikom s tekočimi kristali (LCD) z diagonalno izmero zaslona približno 7 cm (2,8 palca), ki ima vgrajeno črkovno-številčno zaslonsko tipkovnico na dotik, — digitalnim fotoaparatom z 1,92 milijona slikovnih pik s funkcijo optičnega zooma, — režo za polprevodniške pomnilniške kartice s trajnim pomnjenjem, ki ne presegajo 4 GB, in — vhodom USB (Universal Serial Bus) ter — vhodom za polnjenje baterije. Aparat sestavljajo: — mikroprocesor, — mikrofon in zvočnik, — vgrajeni vpisovalno/bralni pomnilnik RAM (random access memory) s shranjevalno zmogljivostjo 64 MB, — vgrajeni električno izbrisljivi, programabilni, bralni pomnilnik s shranjevalno zmogljivostjo 256 MB, — antena za sprejem radionavigacijskih signalov iz satelitov in — modul za globalno določanje položaja GPS (Global Positioning System). Aparat ima vgrajeni operacijski sistem za mobilno telefonijo preko celičnega omrežja, ki se lahko aktivira z vstavitvijo kartice SIM v aparat. Funkcije aparata: — mobilna telefonska komunikacija preko celičnega omrežja, — brezžični prenos in sprejem slik ali drugih podatkov (kot je sistem kratkih sporočil (SMS – Short Message Service), multimedijski sporočilni sistem (MMS – Multimedia Messaging Service), e-pošta itd.), — tajnica, — snemanje in reprodukcija zvoka ter fotografij in video posnetkov ter — radionavigacijski satelitski sistem Global Positioning System (GPS). Aparat deluje tudi z uporabo drugih brezžičnih komunikacijskih protokolov, kot je „Bluetooth“ in brezžično omrežje LAN (Local Area Network) (802.11b + g). 8517 12 00 Uvrstitev je določena s splošnimi pravili 1 in 6 za razlago kombinirane nomenklature, opombo 3 k oddelku XVI in besedilom oznak KN 8517 in 8517 12 00. Aparat je sestavljena naprava, ki sestoji iz različnih komponent. Glede na to, da je aparat zasnovan tako, da je opremljen s SIM (Subscriber Identity Module) in, da kadar je opremljen z aktiviranim SIM, ima funkcija mobilne telefonije prednost pred vsemi drugimi funkcijami aparata (zlasti vhodni klici imajo prednost pred vsemi drugimi funkcijami, ki se uporabljajo), se za glavno funkcijo aparata v smislu opombe 3 k oddelku XVI šteje mobilna telefonska komunikacija preko celičnega omrežja iz tarifne številke 8517 (tarifna podštevilka 8517 12 00). Aparat je zato treba uvrstiti pod tarifno podštevilko 8517 12 00 kot telefon za mobilno telefonijo glede na komponento, ki opravlja glavno funkcijo aparata.